
Comunicat de presă
„PNRR: Fonduri pentru România modernă și reformată!”


”Planul Național de Redresare și Reziliență” (PNRR) a fost aprobat în ședința Guvernului din 20 ianuarie 2021, fiind un concept transpus în plan faptic pentru a asigura dezvoltarea României, prin sprijinirea nivelului de adaptare la situații de criză, în contextul recuperării după criza COVID-19, cât și valorificarea potențialului de dezvoltare economică, prin reforme majore și investiții cheie. 



PNRR se referă la un pachet coerent de investiții publice și reforme propuse în baza Recomandărilor Specifice de Țară 2019-2020. Aceste reforme și proiecte de investiții publice trebuie puse în aplicare până în 2026. 



În acest context, Serviciul de Ambulanță Județean Vaslui a depus un proiect pentru atragerea de fonduri din PNRR, conform - Ghidului de finanțare - ÎN CADRUL APELURILOR DE PROIECTE: - COD APEL: MS-732 aferent I3.2. – APEL NECOMPETITIV Pilonul II: Transformare Digitală COMPONENTA: 7 - Transformare digitală INVESTIȚIA: I3. Realizarea sistemului de eHealth și telemedicină Investiția specifică: I3.2 - Digitalizarea instituțiilor cu atribuții în domeniul sanitar aflate în subordinea MS. 



Proiectul este finanţat prin PNRR – “ Uniunea Europeană-NextGenerationEU” și are o valoare totală de 3.542.618,10 lei, cu implementare de către S.A.J. Vaslui până la data de 30.09.2025. 



Durata de implementare a proiectului este cuprinsă între 17.04.2024 și 30.09.2025. 


Proiectul include atât Componenta 1 – Îmbunătățirea/ dezvoltarea rețelelor de comunicații și a infrastructurii IT/ hardware la nivelul instituției, cât și Componenta 2 - Implementarea și/sau îmbunătățirea software-ului non-clinic și a interoperabilității. 



Proiectul vizează următoarele repere: 
1. Modernizarea rețelei de comunicații a instituției si realizarea unei infrastructuri wireless de ultimă generație care va facilita accesul personalului la aplicații si va ușura activitatea non-clinica, prin achiziționarea de:

· echipamente de comunicații si securitate moderne (10 Acces Point-uri cu servicii pentru 5 ani și 10 Switch-uri cu 24 porturi)

· soluții dedicate de Securitate si back-up (Firewall - cu servicii incluse pentru 5 ani – 1 buc., Soluție Back-up - cu servicii incluse pentru 5 ani – 1 buc, Antivirus 5 ani – 36 buc)

2. Extinderea infrastructurii hardware a instituției care va facilita accesul rapid la aplicații pentru personalul instituției, prin achiziționarea:

· infrastructurii hardware pentru data-center (1 rack 42U, 5 Rack 12U echipat, 2 servere,1 storage, 2 UPS-uri 3000VA, 5 UPS-uri 1500VA, 1 sistem de climatizare 9000 BTU)

· unui număr de 36 echipamente de calcul pentru utilizatori (31 de computere All în One cu tastatură și mouse și Licență Windows Pro, 5 laptop-uri cu Licență Windows Pro)

· echipamentelor necesare pentru derularea activităților zilnice cu privire la gestionarea documentelor interne și derularea de ședințe operative  (Multifuncționale A3 – 2 buc, Multifuncțională A4 – 15 buc, Videowall – 1 buc.)

· a unei soluții de monitorizare și supraveghere video a obiectivelor principale din cadrul instituției, parc auto, magazie materiale, farmacie, alte obiective, care să poată fii accesată prin intermediul dispozitivelor mobile de la distanță, via internet și care să poată fi utilizată și ca mijloc de probă în cazul derulării unor evenimente (1 Sistem de supraveghere complet cu amenajare data center).

3. Îmbunătățirea ecosistemului software non-clinic destinat pentru digitalizarea fluxurilor si proceselor interne ale instituției,  digitalizarea interacțiunii cu terții pentru toți utilizatorii interni si externi ai instituției și pentru asigurarea interoperabilității și integrării cu celelalte aplicații din sistemul medical prin intermediul unor interfețe API (Representational state transfer - application programming interface), cu respectarea cerințelor de securitate si criptare a datelor, prin achiziționare de soluții pentru:

· Management documente – care include soluții de registratură, arhivare electronică, managementul fluxurilor de lucru cu documentele instituției – Licențe platformă software modulară - Document management, Portal, Fluxuri de lucru – 1 buc.;

· Management de conținut -  care include portal web cu informațiile și serviciile oferite de instituție - Servicii instalare, configurare platforma software, interoperabilitate si facilitați Portal – 1 buc.:

4. Dezvoltarea cunoștințelor și abilităților personalului din cadrul instituției – prin formarea/instruirea, evaluarea/testarea și certificarea competențelor/cunoștințelor dobândite pentru 36 de persoane (angajați) pentru administrarea și utilizarea soluțiilor informatice implementate.



La finalul implementării, se dorește ca investiția să aibă următorul rezultat: 

· migrarea sistemului informatic care gestionează resursele mobile ale Serviciul de Ambulanță Județean Vaslui prin achiziționarea și instalarea echipamentelor și aplicațiilor necesare (servere, storage, baze de date, licențe și echipamente conexe); 

· achiziționarea de echipamente IT (calculatoare, monitoare, laptopuri, imprimante, licențe office, sisteme de operare, aplicații de tip word, excel, power point) necesare pentru compartimentele de suport în procesele administrative și de gestionare a documentelor din cadrul Serviciului de Ambulanță Județean Vaslui; 

· digitalizarea interacțiunii Serviciului de Ambulanță Județean Vaslui cu terții; digitalizarea fluxurilor interne specifice și instituționale; pregătirea sistemului pentru interoperabilitate cu alte instituții / unități sanitare respectiv pentru integrare / consolidare și replicare date; 
· instalarea și punerea în funcțiune a unui sistem complet de supraveghere video;
· amenajarea unei camere tehnice de tip NOC esențială pentru funcționarea Serviciului Județean de Ambulanță Vaslui, deoarece asigură conectivitatea, stocarea și gestionarea datelor, securitatea datelor, eficiența operațională și gestionarea resurselor de tip servere.

